Bohemijos ir Moravijos protektoratas

Bohemijos ir Moravijos protektoratas (, ) – nacistinės Vokietijos 1939–1945 m. aneksuotoje Čekijoje sukurtas valstybinis darinys. Protektoratas įkurtas 1939 m. kovo 16 d. Hitlerio dekretu dieną anksčiau Vokietijos kariuomenės užimtoje Čekoslovakijos teritorijoje.

Protektoratas apėmė likusią Čekoslovakijos teritoriją, kuri buvo sumažėjusi po Miuncheno susitarimo ir pirmojo Vienos arbitražo, kai atsiskyrė Slovakija.

Dauguma valstybių Bohemijos ir Moravijos protektorato nepripažino.

 Valdymas 
Bohemijos ir Moravijos protektoratas formaliai turėjo ribotą politinę autonomiją. Veikė prezidento ir vyriausybės institucijos, taip pat nedidelė kariuomenė. Tačiau iš tiesų protektoratą valdė reichsprotektorius:
 Konstantinas von Neiratas (1939–1941 m.);
 Reinhardas Heidrichas (1941–1942 m.);
 Kurtas Daluege (1942–1943 m.);
 Vilhelmas Frikas (1943–1945 m.).

 Administracinis suskirstymas 
Administraciniais tikslais Bohemijos ir Moravijos protektoratas buvo padalintas į dvi žemes (Länder): Bohemiją (Böhmen) ir Moraviją (Mähren). Vėliau kiekviena iš jų buvo suskirstyta į Oberlandratsbezirke, kurių kiekvieną sudarė Bezirke.

Bohemija Budweis Budweis, Gumpolds, Ledetsch, Pilgrams, Tabor, Wittingau Königgrätz Chrudim, Hohenmauth, Jitschin, Königgrätz, Königinhof, Leitomischl, Nachod, Neu-Bidschow, Neuenburg, Pardubitz, Reichenau, Semil Pilsen Klattau, Kralowitz Pilsen-Land, Pilsen-Stadt, Pisek, Schüttenhofen, Strakonitz, Taus Prag Beneschau, Beraun, Böhmisch-Brod, Brandeis, Jungbunzlau, Kladno, Kolín, Laun, Melnik, Pibrans, Prag-Land-Nord, Prag-Land-Süd, Prag-Stadt, Rakonitz, Raudnitz, Schlan, Seltschan, TschaslauMoravija Brünn Boskowitz, Brünn-Land, Brünn-Stadt, Gaya, Göding, Ungarisch-Brod, Ungarisch-Hradisch, Wischau, Zline Iglau Groß-Meseritsch, Iglau, Mährisch-Budwitz, Neustadtl, Trebitsch Mährisch-Ostrau Friedberg, Kremsier, Littau, Mährisch-Ostrau, Mährisch-Weißkirchen, Olmütz-Land, Olmütz-Stadt, Prerau, Proßnitz, Wallachisch-Meseritsch, Wesetin

 Šaltiniai 

 Literatūra 

 Nuorodos 
 Bohemijos ir Moravijos protektorato žemėlapiai

Kategorija:Čekijos istorija
Kategorija:Trečiojo Reicho administraciniai vienetai